Diari Oficial de la Generalitat Valenciana


Sumari del DOGV 7495, del 30-03-2015 (2015/2564)

RESOLUCIÓ de 4 de març de 2015, del president de la Comissió de Control del Pla de Pensions per als Empleats de la Generalitat, per la qual es publiquen els acords d'esta Comissió de Control, de 30 de gener de 2015, pels qual es modifica una de les definicions del títol preliminar, l'article 31.1.b i s'afig un nou apartat a l'article 36, de les especificacions del Pla de Pensions dels Empleats de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7495

Data del DOGV
:   30-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2564


Data del document
:   04-03-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 4 de març de 2015, del president de la Comissió de Control del Pla de Pensions per als Empleats de la Generalitat, per la qual es publiquen els acords d'esta Comissió de Control, de 30 de gener de 2015, pels qual es modifica una de les definicions del títol preliminar, l'article 31.1.b i s'afig un nou apartat a l'article 36, de les especificacions del Pla de Pensions dels Empleats de la Generalitat. [2015/2564]  
La Comissió de Control del Pla de Pensions, en la reunió del 30 de gener de 2015, va acordar la modificació de les definicions de l'entitat gestora, atés que ha patit un canvi en esta entitat. Així mateix, es va acordar la modificació dels articles 31.1.b i 36, per a adaptar-los al que establix el Reial Decret 681/2014, d'1 d'agost, pel qual es modifica el Reglament de plans i fons de pensions, aprovat pel Reial Decret 304/2004, de 20 de febrer, i altres normatives relacionades.  
  
A fi de donar la màxima difusió possible a les modificacions de les especificacions del Pla de Pensions adoptades per la Comissió de Control, s'acorda:  
  
Únic  
Publicar en el Diari Oficial de la Comunitat Valenciana les modificacions de les especificacions del Pla de Pensions dels Empleats de la Generalitat, aprovades en la reunió del 30 de gener de 2015, que figuren com a annex I.  
  
València, 4 de març de 2015.- El president de la Comissió de Control del Pla de Pensions d'Empleats de la Generalitat: Enrique Montes Estellés  
  
  
ANNEX I  
  
1. En el títol preliminar, es modifica la definició «d'entitat gestora», en el sentit següent:  
«És l'entitat Bankia Pensions, responsable de l'administració i gestió del fons de pensions en què està integrat el Pla, sota la supervisió de la Comissió de Control.»  
  
2. Es modifica l'apartat b, de l'article 31.1, jubilació, en els termes següents:  
«b) Quan no siga possible l'accés d'un partícip a la jubilació, la contingència s'entendrà produïda en complir els 65 anys d'edat, en el moment en què el partícip no exercisca l'activitat laboral o professional o haja cessat en esta, i no estiga cotitzant per a la contingència de jubilació per a cap règim de Seguretat Social»  
  
3. S'afig un nou apartat al final de l'article 36, en el sentit següent:  
  
«5. En els sistemes de designació directa previstos en els punts 2 i 3 anteriors, quan la suma de partícips que hagen cessat la relació laboral amb el promotor i de beneficiaris supere el 20 % del col·lectiu total del pla, haurà de designar-se almenys un membre de la comissió de control que procedisca d'estos.  
Quan el nombre de partícips que hagen cessat en la relació laboral amb el promotor i de beneficiaris supere el 20 % del col·lectiu total del pla, haurà de fer-se un procés electoral si així ho sol·liciten almenys un terç d'estos.»